b'\n_START_ARTICLE_\nFakulteta za naravoslovje in matematiko v Mariboru\n_START_PARAGRAPH_\nFakulteta za naravoslovje in matematiko (kratica: FNM) je \xc4\x8dlanica Univerze v Mariboru. Oddelki fakultete v okviru Univerze v Mariboru delujejo \xc5\xbee vse od vzpostavitve visoko\xc5\xa1olskega \xc5\xa1tudija v Mariboru v letu 1960, saj je nastala leta 2006 z razdelitvijo Pedago\xc5\xa1ke fakultete, ki je bila ustanovna \xc4\x8dlanica Univerze v Mariboru. Trenutni dekan je prof. dr. Mitja Slavinec._NEWLINE_FNM je na \xc5\xa1tudijskih podro\xc4\x8djih Fizika&Astronomija (2017) ter Matematika (2018) po svetovni lestvici World University Rankings uvr\xc5\xa1\xc4\x8dena med prvih 400 na svetu._NEWLINE_Na fakulteti delujejo oddelki za biologijo, fiziko, matematiko in ra\xc4\x8dunalni\xc5\xa1tvo ter tehniko. Izvaja 14 \xc5\xa1tudijskih programov na vseh treh bolonjskih stopnjah. Vsi programi \xc5\xa1tudentom zagotovijo razumevanje poglobljenih teoreti\xc4\x8dnih vsebin in pomembne uporabne ve\xc5\xa1\xc4\x8dine. FNM je v \xc5\xa1tudijskem letu 2017/18, kot prva v Sloveniji, za\xc4\x8dela izvajati enovit magistrski \xc5\xa1tudij pedago\xc5\xa1ke smeri, ki diplomantom neposredno odpira vrata za zaposlitev na osnovnih ali srednjih \xc5\xa1olah.\n_START_SECTION_\nIzobra\xc5\xbeevanje\n_START_PARAGRAPH_\nNa Fakulteti za naravoslovje in matematiko izvajamo univerzitetne in magistrske \xc5\xa1tudijske programe s podro\xc4\x8dja biologije, ekologije z naravovarstvom, fizike, matematike, ra\xc4\x8dunalni\xc5\xa1tva, tehnike in kemije. Kot prvi v Slovenji izvajamo enovit magistrski \xc5\xa1tudij pedago\xc5\xa1kih programov in omogo\xc4\x8damo tripredmetni pedago\xc5\xa1ki \xc5\xa1tudij. V ospredju doktorskega \xc5\xa1tudija je poglobljeno znanstvenoraziskovalno delo._NEWLINE_Najpomembnej\xc5\xa1i izobra\xc5\xbeevalni cilji so umestitev diplomantov na trg dela, njihovo povezovanje z delodajalci, kakovost na\xc5\xa1ega izobra\xc5\xbeevanja in ustrezna kadrovska struktura ter razmerje med asistenti in profesorji glede na \xc5\xa1tudente. Zagotavljamo hkraten razvoj pedago\xc5\xa1kih in raziskovalnih kompetenc predavateljev, pri \xc5\xa1tudentih pa vzpostavljamo kreativno konkurenco, mednarodno mobilnost in vse\xc5\xbeivljenjsko izobra\xc5\xbeevanje.'